[{"text_idx": "#000003", "text": "Ka justiitsminister arvustab automaksu: eesma\u0308rgid on po\u0308o\u0308rdvo\u0303rdelises seoses"}, {"text_idx": "#000005", "text": "Justiitsministeerium ku\u0308ll koosko\u0303lastas rahandusministeeriumi mootorso\u0303idukimaksu seaduseelno\u0303u va\u0308ljato\u0308o\u0308tamiskavatsuse (VTK), kuid tegi seda Kalle Laaneti allkirjaga saadetud dokumendis mitmete kriitiliste ma\u0308rkustega."}, {"text_idx": "#000007", "text": "\"Palume eelno\u0303u seletuskirja koostama asudes eelno\u0303u eesma\u0308rgid praegusest selgemalt ja asjakohaselt so\u0303nastada, pidades seejuures silmas, et VTK-s toodu po\u0303hjal on soovitavad eesma\u0308rgid omavahel po\u0308o\u0308rdvo\u0303rdelises seoses \u2013 kui kasvab keskkonnasa\u0308a\u0308stlikumate so\u0303idukite arv, kahanevad riigi maksutulud, misto\u0303ttu vajab selgitamist ka see, kuidas vastandlikke eesma\u0308rke samal ajal saavutada on vo\u0303imalik.\""}, {"text_idx": "#000008", "text": "Rahandusministeeriumis valminud automaksu VTK ja\u0308rgi on muudatuse u\u0308ks eesma\u0308rk riigile maksutulu kogumine, mida kasutataks \"riigi erinevate kulutuste finantseerimiseks\"."}, {"text_idx": "#000009", "text": "See tekitab justiitsministri so\u0303nul ku\u0308simuse, kas ja kuivo\u0303rd o\u0303igustatud on suuresti keskkonnakaalutlustel kehtestatava maksu laekumisi kasutada muude kulutuste tarbeks, kui ta\u0308iendava positiivse keskkonnaefekti saavutamiseks tuleks kogutavat tulu kasutada ta\u0308iendavalt keskkonnakahjude va\u0308hendamiseks."}, {"text_idx": "#000010", "text": "\"Seeto\u0303ttu vo\u0303ib tekkida probleem praegusel kujul kehtestatava koormava meetme tegelikust efektiivsusest ja vo\u0303imekusest soovitud keskkonnaalaseid eesma\u0308rkesaavutada, kuna Eestis on elektriautode osakaal nt EL-i u\u0308ks va\u0308iksemaid.\""}, {"text_idx": "#000011", "text": "Justiitsministri hinnangul tuleks eelno\u0303u koostamisel kaaluda ka teatud haavatavate sihtgruppide nagu paljulapselised pered, puudega inimesed jt osas vo\u0303imalike maksusoodustuste rakendamist vo\u0303i siis tuua eelno\u0303u seletuskirjas a\u0308ra konkreetsed po\u0303hjused, miks seda ei saa vo\u0303i pole kavas teha."}, {"text_idx": "#000012", "text": "Sellega aga Laaneti kriitika erakonnakaaslase Mart Vo\u0303rklaeva ministeeriumist tulnud automaksu plaani kohta ei piirdu. Veel tuuakse va\u0308lja, et ei ole selge, kuidas muudatuse eesma\u0308rgina seatav mitteaktiivsete so\u0303idukite vo\u0303i vaid registris kandena eksisteerivate so\u0303idukite maksustamine CO2 maksuga aitaks saavutada no\u0303utavat sihttaset, kuna sellised so\u0303idukid liikluses ei osale ja CO2 ei emiteeri."}, {"text_idx": "#000013", "text": "\"VTK andmetele tuginedes ei ole selge, kas soovitud autode koguarvu va\u0308hendamise eesma\u0308rk on plaanis saavutada eelko\u0303ige registripo\u0303hiselt nt mitteaktiivsete so\u0303idukite registrist ko\u0303rvaldamisega vo\u0303i on sooviks va\u0308hendada ka so\u0303idukite u\u0308ldist reaalset la\u0308biso\u0303itu ja liikluses osalemise va\u0308henemist ning kuivo\u0303rd realistlikuks seda eesma\u0308rki saab lugeda.\""}, {"text_idx": "#000015", "text": "Ametnik: miks ei maksustata kaatreid, paate ja o\u0303huso\u0303idukeid?"}, {"text_idx": "#000016", "text": "Kriitikat jagub ka justiitsministeeriumi teises dokumendis ehk lisas, mis on rahandusministeeriumis valinud VTK juurde a\u0308a\u0308rema\u0308rkustena lisatud ja mille autoriks on ministeeriumi o\u0303igusloome talituse no\u0303unik Joel Kook."}, {"text_idx": "#000018", "text": "\"VTK-s ei to\u0303statatud aga teemat maksustada mootorso\u0303idukimaksuga ka jahid, kaatrid, paadid vo\u0303i o\u0303huso\u0303idukid. Palume eelno\u0303u seletuskirjas selgitada, kas kaaluti maksu kehtestamist ka sellistele so\u0303iduvahenditele ja kui mitte, siis millistel kaalutlustel.\""}, {"text_idx": "#000019", "text": "Kui VTKs, kirjutatakse, et \"so\u0303idukite kasutamisega kaasneb oluline negatiivne va\u0308lismo\u0303ju (tootmissaaste, heitmed, ajakulu, ummikud, o\u0303nnetused jm)\", siis justiitsministeeriumi hinnangul peituvad loetletud probleemide juurpo\u0303hjused hoopis mujal kui autode erinevatel CO2 na\u0308itajatel."}, {"text_idx": "#000020", "text": "\"Ei ole selge, miks tuuakse na\u0308itena probleeme, mida VTK-ga lahendada ei ole plaanis (tootmissaaste, ajakulu, ummikud, o\u0303nnetused), mida kavandatavad maksumudelid selgelt lahendada ei saa.\""}, {"text_idx": "#000021", "text": "Kui VTK-s va\u0308idetakse, et \"Eesti autopark on CO2 heite ja\u0308rgi peaaegu Euroopa ko\u0303ige saastavam\", siis pole justiitsministeeriumi hinnangul selge, kas sinna hulka on arvatud ka registris mitteaktiivse kandena eksisteerivad so\u0303idukid ja/vo\u0303i ajutiselt kasutatavad so\u0303idukid."}, {"text_idx": "#000022", "text": "Kriitilisi ma\u0308rkusi rahandusministeeriumis valminud 38-leheku\u0308ljelisele automaksu va\u0308ljato\u0308o\u0308tamiskavatsusele jagub veel."}, {"text_idx": "#000023", "text": "Varasemalt on automaksu plaani kritiseerinud ka kliimaminister Kristen Michal, kelle hinnangul ei ta\u0308ida automaks va\u0308lja pakutud kujul keskkonnaeesma\u0308rki ning selle saavutamiseks peaks maks vo\u0303tma oluliselt rohkemal ma\u0308a\u0308ral arvesse auto keskkonnamo\u0303juga seotud na\u0308itajaid ehk CO2 heidet ning va\u0308hem arvestama auto vanust."}, {"text_idx": "#000024", "text": "Kahepa\u0308evase koosko\u0303lastusajaga keskkonnatasude eelno\u0303u sai ha\u0308vitava tagasiside"}, {"text_idx": "#000026", "text": "Kantar Emori uuring: 70 protsenti inimestest ei toeta automaksu"}, {"text_idx": "#000027", "text": "Akkermann sooviks automaksu tulu suunata teedesse"}, {"text_idx": "#000028", "text": "Hussar: Eesti 200 automaksu seisukohad kattuvad paljuski kliimaministriga"}, {"text_idx": "#000030", "text": "Vo\u0303rklaev: president vo\u0303iks automaksu kohta valitsuselt otse ku\u0308sida"}, {"text_idx": "#000031", "text": "President Karis astus automaksu kriitikute ridadesse"}, {"text_idx": "#000032", "text": "Siim Kallas: automaks vo\u0303iks olla ko\u0303rgem, 1000 eurot aastas"}, {"text_idx": "#000033", "text": "Vo\u0303rklaev: automaksuga tahame va\u0308hendada autostumist eelko\u0303ige linnas"}, {"text_idx": "#000034", "text": "Puuetega inimesed soovivad automaksust vabastust"}, {"text_idx": "#000035", "text": "Automaksu esialgne idee na\u0308eb ette u\u0308hekordset ja iga-aastast osa"}, {"text_idx": "#000036", "text": "Ta\u0308nak kasvatas pa\u0308eva lo\u0303puks edu pea minutile"}, {"text_idx": "#000039", "text": "Ajutine meede USA valitsuse to\u0308o\u0308s hoidmiseks la\u0308bis vo\u0303tmeha\u0308a\u0308letuse"}, {"text_idx": "#000041", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000042", "text": "Saalihokikoondise abikapten: meile ei ole tulnud infot liidu poolt, et raha oleks koos"}, {"text_idx": "#000044", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000045", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000047", "text": "Ju\u0308ri Ratas: erakonnast lahkuda on lihtsam kui sinna ja\u0308a\u0308da"}, {"text_idx": "#000049", "text": "Yasmyn varalahkunud isast: kahjuks ei jo\u0303udnud temaga pa\u0308riselus muusikat teha"}, {"text_idx": "#000050", "text": "Kaupmehed prognoosivad ko\u0303ige keerulisemat perioodi tuleva aasta alguses"}, {"text_idx": "#000057", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000065", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000066", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000068", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000069", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}]